cyanic-selkie/wikianc huggingface dataset:
Norsk senter for barneforskning
Norsk senter for barneforskning (NOSEB) (etablert 1982 i Trondheim) er et norsk forskningsinstitutt, kjent for sine bidrag til forståelsen av barn og unge, og for sine metoder som vektlegger barnet som en viktig informant i sitt arbeid. NOSEB er en tverrfaglig gruppe, inntil 2017 organisert ved NTNU som en del av NTNU Samfunnsforskning (tidligere Allforsk). Senteret består av mellom 10 og 20 ansatte, og utdanner forskere i sine to utdanningsprogram, en mastergrad i Childhood studies og en doktorgrad i barneforskning. Internasjonalt deltar de i Childwatch International (et samarbeidende nettverk), har omfattende forskningsprosjekt, samt utgir to kvartalsvise tidsskrift, det engelskspråklige Childhood, a global journal of child research i samarbeid med Sage Publications, og det nasjonale Barn (1983–).
Som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag (HiST) og Høgskolen i Ålesund (nå: NTNU i Ålesund) blir det til dels store endringer i institutt- og fakultetsstruktur ved NTNU fra 1. januar 2017. Fra samme dato vil NOSEB inngå i Institutt for pedagogikk og livslang læring, under Fakultet for samfunns- og utdanningsvitenskap ved NTNU.
Fusjonen trådte i kraft 1. januar 2016, men aktiviteten ved de ulike enhetene fortsetter med små endringer i 2016, samtidig som det blir arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt er klart 1. januar 2017.
Henri Masson
Henri Masson (født 17. januar 1872, død 17. januar 1963) var en fransk fekter som deltok i de olympiske leker 1900 i Paris.
Masson kom på andreplass i fekting med florett under OL 1900 i Paris. Landsmannen Émile Coste vant konkurransen og ble olympisk mester.
Ormhaugfossen kraftverk
Ormhaugfossen kraftverk er et vannkraftverk i elva Glåma i Røros kommune i Trøndelag.
Fallhøyden som utnyttes er 5,5 meter.
Det har en installert effekt på 1,2 MW og en årsproduksjon på 7,3 GWh.
Kraftverket eies og drives av Ren Røros Strøm. Kraftverket har en skråstilt rørturbin som er dimensjonert for en maksimal vannføring på 28,5 m³/s. Kraftstasjonen ligger ved fylkesvei 30, ca. 7 km nord for Røros.
Det var tidligere et mindre kraftverk på stedet som leverte lavspent elektrisitet til bygda Nyplassen. Det var ca. 40 abonnenter knyttet til verket som var i drift fra 1914 til 1956. Den gangen var effekten 141 hk og fallhøyden 3,5 meter. Gamle Ormhaugfossen kraftverk ble nedlagt da bygda ble knyttet til strømnettet fra Kuråsfossen kraftverk i 1956.
Klappmyss
Klappmyss (Cystophora cristata) er en stor selart som holder til i Nord-Atlanteren.
Utbredelse
Klappmyss vandrer over det meste av Nord-Atlanteren, fra iskanten i Arktis til like nord av De britiske øyer. Bestanden er anslått til cirka 700 000 individer, hvorav cirka 87 000 i Vestisen. Yngelområdene ligger utenfor østkysten av Canada, i Davisstredet og i Vestisen, mellom Grønland og Jan Mayen.
Atferd
Klappmyssene yngler i mars og forlater ungen i april for å jakte på mat. Arten er en utpreget dypdykker som hovedsakelig lever av blekksprut, men også av lodde, polartorsk og bentiske arter som uer og blåkveite. Menyen viser at den typisk dykker til 100–600 m når det jakter på føden. Dykk til mer enn 1 000 meter er imidlertid ikke uvanlig. Mytingen foregår i drivisen fra midten juni til midten av juli.
Dieperioden
Klappmyss kaster avkommet direkte på drivisen i mars og har trolig den korteste dieperioden av noe pattedyr, kun fire–fem dager. I løpet av disse få dagene dobler ungen vekten, fra cirka 25–30 kg til cirka 50–60 kg når de er avvendt. Mora taper cirka ti kg vekt om dagen i denne perioden. Vektøkningen skyldes i hovedsak økt spekklag. Morsmelken inneholder nemlig cirka 60 % fett og er svært næringsrik. Etter dieperioden omdannes det meste av fettet i kroppen til muskler, så ungen skal få nok styrke til å ta seg ut i vannet for å finne seg mat selv.
Årsunger kalles blueback. 1–2 år gamle ungdyr kalles gris. Voksne hunner kalles mus eller klappmus, og voksne hanner kall eller hettakall. Tilnavnet hettakall skyldes den oppblåsbare «hetta» den har på hodet.
Fylogeni
Kladogrammet over viser slektskapet mellom de eksisterende artene i selfamilien.
Mysterier fra fortiden
Mysterier fra fortiden var en norsk historisk reisedokumentarserie som gikk på TV 2 i 2001. Programmet ble ledet av Arne Hjeltnes, som sammen med arkeologen Øystein Kock-Johansen besøkte steder med uløste gåter fra fortiden. Dette var steder og myste­rier som til tross for intensiv forskning fortsatt skapte flere spørsmål enn svar, slik som Machu Picchu, Great Zimbabwe, Nazcalinjene, Nan Madol og Krukkesletten. Programmet gikk på søndagskvelder.
Premieren ble sett av 550 000.
Serien avstedkom også en bok med samme tittel, utgitt på Kagge Forlag.
Krikor Bedros XV Agagianian
Krikor Bedros XV Agagianian (fornavnet tilsvarer norsk Gregor Peter, ofte gjengitt med fransk Grégoire-Pierre; født 18. september 1895 i Akhaltzikhe i den del av Armenia som da var del av Russland men senere i Georgia, død 16. mai 1971 i Roma) var armensk-katolsk patriark av Kilikia og kardinal.
Bakgrunn
Hans dåpsnavn var Gazaros, som tilsvarer Lasarus. Han fikk sin teologiske utdannelse ved seminaret i Tifflis (Tbilisi) i Georgia i Russland, og i det pavelige atheneum Urbaniana i Roma, og ble presteviet i Roma den 23. desember 1917.
Frem til han ble patriark gikk han under navnet Gazaros Agagianian (Ղազարոս Աղաճանեան). Han virket en tid i Tifflis, men kom i 1921 til Roma der han underviste ved det pavelige armenske kolleg - han var rektor for kolleget fra 1932 til 1937.
Biskop
Den 11. juli 1935 utnevnte pave Pius XI ham til titulærbiskop av Comana Armeniae. Han var uten mulighet til å vende tilbake til hjemlandet av politiske grunner – det var nå en republikk i Sovjetunionen. Bispevietlsen ble foretatt den 21. juni samme år av erkebiskop Sergios Der Abrahamian, den armenske hjelpebiskop i Roma; medkonsekratorer var erkebiskop Bartolomeo Cattaneo, skattemester for Det apostoliske kammer, og erkebiskop Pietro Pisani, delegat for de orientalske kirker i Roma.
Patriark
Han ble patriark av Kikilia, dvs. armensk-katolsk patriark i 1937.
I 1938, som følge av en overenskomst mellom de franske kolonialmyndigheter og tyrkerne, ble det syriske Alexandretta-sanjaket (senere kalt provinsen Hatay) annektert av Tyrkia. I 1939 ble flere deler av byen Kesab som var bebodd av armenere utskilt fra Tyrkia og overført til Syria, etter påtrykk og engasjement fra armenere i Paris, patriark Agagianian og den pavelige representant i Syria og Libanon, Remi Leprert. (Den syriske regjering under president Bashar al-Assad ihukom Agagianian for blant annet dette ved å endre navnet til en av Aleppos hovedgater og oppkalle den etter kardinal Agagianian.)
Kardinal
Han ble kreert til kardinal av pave Pius XII i 1946. Den 2. juli 1955 utnevnte paven ham til president for kommisjonen for revisjonen av kirkeloven for de orientalske kirke (Codex Canonum Ecclesiarum Orientalium). Ham ble den 18. juli 1958 utnevnt til pro-prefekt for Kongregasjonen for troens utbredelse.
Under pavevalget i 1958 gikk han for å være papabile (mulig ny pave). Han gikk for å være kandidat for den konservative fraksjon av kardinalskollegiet, og det sies at det vare bare med knapp overvekt at man til stlutt i stedet valgte pave Johannes XXIII. Den nye pave eleverte ham til prefekt for Kongregasjonen for troens utbredelse. Dette embede innehadde han til 1970.
Han deltok også ved konklavet 1963 som valgte pave Paul VI.
SKB
SKB kan referere til
Fuhse
Fuhse er en elv i Niedersachsen i Tyskland og en av sideelvene til Aller fra venstre med en lengde på 98 kilometer. Navnet ble stavet Fuse på kart fra 1800-tallet og tidligere, og man mener at det kommer fra det antikke navnet Fosa etter den germanske stammen Fosi (eller omvendt).
Elven har sitt utspring på vestsiden av Oderwald, ved foten av Harz mellom Bad Harzburg og Wolfenbüttel. Kilden ligger i kommunen Flöthe nær Schladen, og herfra renner Fuhse vestover mot Salzgitter. Elven snur nordover og renner gjennom Peine, Dollbergen og Uetze til Celle hvor den munner ut i Aller. Den viktigste sideelven til Fuhse er Erse, som munner ut i Fuhse ved Uetze.
Soe Win
Soe Win (født 10. mai 1947 eller i 1948, død 12. oktober 2007 i Rangoon) var en burmesisk general og landets statsminister i perioden 2004–2007. Den 19. oktober 2004 ble han utnevnt til statsminister etter Khin Nyunt av Burmas juntaleder Than Shwe. Soe Win var general og medlem av den regjerende juntaen.
I mai 2007 ble Soe Win innlagt på sykehus i Singapore, offisielt for leukemi. Hans oppgaver som statsminister ble da midlertidig overtatt av Thein Sein. Mellom den 26. og 30. september samme år ble omfattende demonstrasjoner for demokrati slått ned med vold av juntaen. En regimekritisk radiostasjon rapporterte at Soe Win døde den 12. oktober.
Voodoo Lounge
Albumet huskes kanskje spesielt for at det var deres første album uten Bill Wyman. Etter å ha vært med helt fra starten i 1962, trakk Wyman seg året før albumet ble utgitt. Han blir erstattet av Darryl Jones, men Stones blir en kvartett.
Kong Philips krig
Kong Philips krig, også kalt for «Den første indianerkrig», «Metacoms krig» eller «Metacoms opprør», var en bevæpnet konflikt i tiden 1675–1678 mellom den amerikanske urbefolkningen og engelske kolonister i det området som i dag er New England. Krigen er som regel navngitt etter den fremste lederen hos indianerne, Metacom, og som hadde tatt til seg den engelske navnet «Kong Philip» for å ære de tidligere vennlige forholdene mellom hans far og de opprinnelige pilegrimene fra skipet «Mayflower» som gikk i land i Nord-Amerika i 1620. Krigen fortsatte i de fleste nordlige utstrekninger av New England inntil signeringen av fredsavtalen ved Casco Bay i april 1678.
Voodoo Lounge
Både «Love Is Strong», «You Got Me Rocking», «Out of Tears» og «I Go Wild» ble utgitt som singler, men ingen av dem kom høyt opp på hitlistene (14, 23, 36 og 24 i Storbritannia). På VG-lista endte «Love Is Strong» bak «Mmm Mmm Mmm Mmm» og «Love Is All Around»
Kong Philips krig
Høvding Metacom (ca. 1638-1676), eller kanskje Pometacom, var den andre sønnen til Massasoit, høvding av Wampanoagfolket, hadde sameksistert i fred med pilegrimene. I 1662 etterfulgte Metacom som høvding over sin stamme. Han reagerte på de europeiske bosetterne fortsatte å trenge seg inn på stammens landområder. Ved Taunton i 1671 ble han ydmyket da kolonistene tvang ham til å signere på en ny fredsavtale som innebar at indianerne måtte overlevere sine geværer. Da styresmaktene i kolonien Plymouth fant det for godt å henge tre wampanoagere i 1675 for drapet på en kristen indianer, var det nok for Metacom. Sammen med sine allierte satte han i gang en samordnet angrep på kolonibyene i regionen. Innledningsvis det første året hadde Metacoms krigere en del seire, men deretter begynte indianernes allianse å smuldre opp. Ved slutten av krigen var wampanoagere og deres allierte, Narragansettfolket, helt utradert. Metacom innså nederlaget og trakk seg tilbake til forfedres hjem ved Mount Hope, en høyde ved dagens by Bristol på Rhode Island hvor han siden ble drept mens han spaserte i skogen.
Voodoo Lounge
Voodoo Lounge toppet lista i UK, nådde andreplass på Billboard og tredjeplass på VG-lista i juli 1994.
Kong Philips krig
Denne krigen var den enkeltstående største ulykke som skjedde på 1600-tallet puritanske New England og har blitt vurdert som den dødeligste krigen i historien til den europeiske bosetningen i Nord-Amerika i forhold til befolkningstallet. I tidsrommet av ikke mer enn et år ble tolv av regionens byer ødelagt og mange flere ble skadet, koloniens økonomi ble ruinert, og dens befolkning redusert, og mistet rundt en tiendedel av alle menn tilgjengelig for militærtjeneste. Mer en halvparten av byene i New England ble angrepet indianerne.
Voodoo Lounge
Voodoo Lounge-turnéen kommer til Valle Hovin stadion 9. juni 1995.
Sporliste
Alle sanger er skrevet av Mick Jagger og Keith Richards.
Barbara Kopple
Barbara Kopple (født 30. juli 1946) er en amerikansk dokumentarfilm-regissør, hjemmehørende i New York. To ganger har hun vunnet Academy Award.
Kopple fikk en Oscar-pris for den første filmen hun lagde, Harlan County USA fra 1976, som handler om en streik blant gruvearbeidere i Kentucky. Kopple var 26 år gammel da hun flyttet til Harlan County for å gjøre opptak av en fagforeningskonflikt ved en lokal gruve. Hun ble værende i fire år, hvor hun fulgte gruvearbeidernes kamp for å bli medlemmer av United Mine Workers, selv om de ofte ble utsatt for vold fra Eastover Mining Company.
Hun fikk også en Oscar for dokumentaren American dream fra 1990, som handler om landarbeidere i Minnesota og deres kamp for bedre kår. Hun har også lagd filmen Fallen Champ om bokseren Mike Tyson. Den kom ut i 1992.
Hukommelse
Hukommelse kan defineres som evnen til å innkode, lagre og gjenhente informasjon. Innen psykologi studeres hukommelsen både på kognitivt og biologisk plan. Det er vanlig å skille mellom korttidshukommelse og langtidshukommelse. I alle faser kan hukommelsen bli påvirket av emosjoner, og den sies å være konstruktiv på den måten at den kan manipuleres av informasjon som inntreffer i etterkant av selve minnet.
Hukommelsestap
Hva en husker og ikke husker er sterkt koblet opp mot følelser. Det vil si at hvor vidt en husker eller ikke er koblet opp mot en emosjonell kobling til hukommelsen. Mangel på emosjoner, mangel på emosjonell innlevelse, mangel på interesse eller det å være kynisk vil fjerne noe av limet som holder både korttidshukommelsen og langtidshukommelsen oppe å gå. Når mennesker er i ekstreme stressede situasjoner kan en ofte ty til å eliminere det å føle, som en forsvarsmekanisme for å overhode fungere. Da eliminering av følelser reduserer evnen til å huske på langt sikt, kan vedkommende ofte ende i demensliknende tilstander. I sosiale sammenhenger kan en glemme handlinger en ikke blir stilt til ansvar for/at ingen reagerer på, da dette er en av grunnmekanismene for hjernen å få koblet sammen hukommelse med emosjoner, for å opprettholde informasjonen. For at mennesker med dårlig hukommelse skal huske, så er det derfor viktig med emosjoner i stemmen, ansiktsuttrykk og annet som tvinger en eller annen form for assosiasjon med hukommelse og følelser (som er limet i hukommelsen).
Langtidshukommelse/minne
Med langtidshukommelse menes det lager av informasjon som finnes i minnet. Forskning viser at det er lite sannsynlig at det kun finnes ett ”lager” for hukommelse, derimot tilsier variasjonen i informasjon at det sannsynligvis er flere systemer. Støtte for at det finnes flere systemer kommer blant annet fra forskning på mennesker med hjerneskade. Det har imidlertid vært diskutert hvor mange slike systemer det kan være.
Ved forskning er det funnet sterk støtte for at man kan skille mellom korttids- og langtidhukommelse, fordi man har funnet dobbel dissosiasjon for dette. Med det menes at noen pasienter har skadet korttidshukommelse, men intakt langtidshukommelse, mens andre pasienter viser det motsatte mønsteret. Man antar da at de ulike formene for hukommelse er knyttet til ulike deler av hjernen. Det kan finnes flere kompontenter innen langtidshukommelse. Ett skille går på hvorvidt minnene er bevisste eller ikke. Dette kalles deklarativ og non-deklarativ hukommelse, eller også kalt henholdsvis eksplisitt og implisitt hukommelse. Det er verdt å merke seg at det sterke skillet mellom deklarativ og non-deklarativ hukommelse nok er en overforenkling. Dette ser man på bakgrunn av forskning på amnesipasienter.
Non-deklarativ hukommelse kommer til uttrykk i atferd og involverer ikke bevisst erindring. Enkelte mener at non-deklarativ hukommelse igjen deles opp i to systemer. Det perseptuelle representasjonssystem kan sees på som en samling av domenespesifikke moduler som operer på perseptuell informasjon. Et annet system er prosedural hukommelse, som viser til noe man kan gjøre, et eksempel på dette er å lære å sykle. Andre former for non-deklarativ hukommelse er: klassisk betinging, operant betinging, habituering og sensitisering.
Deklarativ hukommelse kan også deles opp i flere undersystemer. Tulving (1972) foreslo at man kan skille mellom episodisk og semantisk hukommelse. Episodisk hukommelse refererer til minner som i biografisk kontekst i form av hendelser og episoder (f.eks. å huske en spesifikk middag hos bestemor), mens semantisk hukommelse refererer til generell kunnskap vi har om verden, uten at vi kan sette det i en biografisk kontekst (f.eks. hva dyr er eller hva ulike ord og uttrykk betyr). Ved hjelp av hjerneavbildingsteknikker har det blitt indikert at ulike hjerneområder er knyttet til henholdsvis episodisk og semantisk hukommelse.
Mange tenker på episodisk hukommelse som en ”film” som kan spille på en indre skjerm, men i psykologien har man lenge visst at gjenhenting av minner er en konstruktiv prosess. Det betyr at når man tenker tilbake på ting som har skjedd, blir minnene påvirket av den konteksten man er i for øyeblikket. Dette har blant annet betydning i rettsvesenet, når det gjelder vitners hukommelse av hendelser. Også når det gjelder å se for seg hva som vil skje i framtiden bruker vi episodisk hukommelse. På bakgrunn av det vi mener har skjedd med oss tidligere, gjør vi en vurdering av hva som kan eller ikke kan skje.
Det er likheter mellom disse formene for hukommelse. Tulving (2002) mener episodisk hukommelse i evolusjonær historie stammer fra semantisk hukommelse, men at det er et nyere hukommelsessystem og derfor mer sårbart. Episodisk hukommelse ligner autobiografisk hukommelse, men er ikke det samme. Førstnevnte relateres til mer trivielle hendelser i tilværelsen, og huskes i et kortere tidsrom. Til sammenligning relaterer autobiografisk hukommelse seg til hendelser som er viktig for personens forståelse av seg selv, og disse minnene kan være mange tiår gamle.
Langtidshukommelse og hjernen
Koding og gjenhenting involverer flere prosesser, og det er tydelig at det er mer komplekst enn man tidligere har antatt. Forskning på dette er basert på funksjonelle avbildingsteknikker og pasienter med hjerneskade. I hjernen har man funnet ut at hvert hukommelsessystem er knyttet opp mot ulike deler av hjernen. Dette gir støtte for antagelsen om at det er snakk om delvis separate systemer. Det er likevel sånn at et hjerneområde kan være involvert i et hukommelsessystem på ulike måter: enten det er snakk om innkoding, lagring av informasjon, kontroll av hukommelsesrelevante prosesser eller for gjenhenting av informasjon.
Prefrontal cortex er viktig når det gjelder de fleste prosesser som involverer oppmerksomhet, og dermed også for langtidshukommelse. Dorsolateral prefrontal cortex er viktig for deklarativ hukommelse. I semantisk hukommelse spiller anterior temporallapp en rolle.
For episodisk hukommelse er det foreslått at følgende systemer er involvert: hippokampus, mammillærformasjonene, fornix og anterior talamisk nukleus.
Når det gjelder læring av ferdigheter og prosedural hukommelse, er striatum og cerebellum viktige. I forskning på denne formen for hukommelse har Parkinsonpasienter spilt en viktig rolle.
Laterale og mediale områder av partietallappene kan se ut til å være involvert i episodisk hukommelse.
Det som er viktig å merke seg når det gjelder forskning på lokasjon av funksjoner i hjernen, er at det ofte blir å forenkle en kompleks virkelighet. Stort sett er mange flere områder involvert enn bare de som er nevnt her.
Langtidshukommelse i historisk lys
Den tyske psykologen Hermann Ebbinghaus (1850–1909) var en av de første til å studere hukommelsen empirisk. Han oppdaget blant annet en systematisk endring i glemming av lært informasjon og i effekten av å lære på nytt. Han oppdaget den såkalte glemmingskurven, uttrykt med følgende formel:
hvor R er gjenkallelse, S er den relative styrken til minnet t er tid.
En typisk grafisk fremstilling vil vise at det meste av glemmingen vil inntreffe de første timene og dagene etter innlæring. Etter denne perioden er det relativt lite informasjon som glemmes.
De siste årene har man også i større grad forsket på emosjonenes betydning for hukommelsen.
Forskningsmetoder
Man benytter ulike tilnærminger i hukommelsesforskningen. Innen eksperimentell forskning blir forsøkspersoner med normal hukommelse gitt ulike typer informasjon, og det blir gjort nøyaktige målinger av deres evner, som regel ved hjelp av datamaskiner. Moderne visualiseringsteknologi som positronemisjonstomografi og fMRI blir også i stor grad benyttet til å undersøke det biologiske grunnlaget for hukommelse i hjernen. Også kasusstudier hvor en utfører omfattende undersøkelser av folk med enten eksepsjonelt god hukommelse eller folk med svekket hukommelse (f.eks. amnesipasienter) har gitt viktige innsikter. Tilfellet HM som utviklet nærmest total anterograd amnesi etter bilateral fjerning av mediale tinninglapper i et forsøk på å behandle hans intraktable epilepsi, er et av de mest kjente enkeltkasus i nevropsykologiens historie.
Problemstillinger og utfordringer
Hukommelsesforskningen lider av at en del forskningsresultater er vanskelig repliserbare. Videre finnes det store uenigheter om hvordan ulike hukommelsesystemer skal inndeles. Det har også vært utfordringer med tanke på å forene forskningen fra kognitiv og biologisk psykologi.
Anvendt forskning
Individuelle variasjoner i hukommelsesevnen synes å være medfødt og genetisk bestemt, og det er lite trolig at man kan endre på dette. Riktignok er det utviklet ulike memoriseringsstrategier som mennesker i læringssituasjoner med fordel kan benytte seg av.
Innen rettsspsykologien benyttes kunnskap om hukommelsen i forbindelse med gyldighetsvurdering av vitneutsagn, av erindringer i forbindelse overgrep e.l. som fant sted langt tilbake i tid og av hukommelsestap.
Forskning viser at hukommelsen blir påvirket av emosjoner og sinnsstemninger. For eksempel har deprimerte mennesker en tendens til å huske negative minner om seg selv fremfor positive. De kommer i en «ond sirkel» hvor depresjon fører til overrepresentasjon av negative minner som igjen fører til økt depresjon. Innen klinisk psykologi blir dermed en del av den psykoterapeutiske behandlingen å hjelpe pasienten til å bryte et slikt tankemønster.
Hukommelsestester blir benyttet til å kartlegge barn med læringsvansker og innen klinisk nevropsykologi til undersøkelse og behandling av hjerneskader. Visse former for hukommelsestester inngår også som en del av intelligenstester.
Abelnes
Abelnes eller Abelsnes er en tettbebyggelse i Flekkefjord kommune i Agder. Stedet ligger på fastlandet i østre ende av, og utgjør sørvestre ende av Flekkefjorden.
Stedet var fra gammelt av anløpssted for rutebåt som gikk mellom Flekkefjord, Andabeløy og Hidra, og har fortsatt betydning for skoleelever på Andabeløy som tar skolebussen til Flekkefjord. Stedet hadde fiskemottak og en fiskemelfabrikk som nå er avviklet. Der er planer om ytterligere havneutbygging for å betjene et større lager med emballasje til flycatering, der transport skal foregå pr. skip.
Abelnes var også stedet der de siste av kaprerne som kapret DS «Galtesund» gikk ombord andre verdenskrig.
Skrivemåten Abelnes ble godkjent av Kartverket i 1958. Skrivemåten Abelsnes ble foreslått i 1995, men er ikke godkjent.
Björn Månsson
Björn Månsson (5. januar 1986) er en svensk skuespiller.
Gyger
Gyger (flertall gygre(r), fra norrønt gýgr) er betegnelsen for kvinnelig representant for jotunslekta/jotnene i den norrøne litteraturen. Gygras mannlige motstykke kalles som oftest jotun/jotne, derav den mer akademiske termen jotunkvinne. Gygra er som jotnen enorm. Forøvrig kunne gygra i norrøn mytologi være både meget vakker og kløktig.
Gyger i folkeminne
Gygra er sentral også i flere middelalderballader, eventyr og sagn. Stadig skildres langbeinte gygrer ridende på kjempehester som er 18 alen fra knærne og ned, og likevel drar gygrene lår og legger etter seg langs jorda. Gygra i folkeminne er ikke bare stor, hun er også nokså stygg og sur. Hun har for eksempel en abnorm nese som hun bruker til å røre rundt i grua med, og øyne er så store som tjærn. Gygra blir ofte også framstilt som ikke altfor smart, om enn ikke så dum som trollet.
Gygrene i folkekulturen framstår noen ganger som kjerringa til risen (trollet), andre ganger er hun ugift. Den ugifte gygra ser ut til å være erotisk tiltrukket av vakre unge mennesker, og hun tar like gjerne skjønne jomfruer som sterke karer. Men det kommer aldri så langt som til ekteskap. Den bergtatte jomfru eller ungsvein kommer seg alltid unna i siste lita.
Gyger, risegyger eller trollkjerring
Gygra i folkekulturen dukker opp under ulike dialektiske termer som for eksempel «gyvr», «gjøger», «gjørg», «jure», «risegyger», «risejure». Men allermest kjent er nok likevel gygra under benevnelsen «trollkjerring».
Norges kvinnelandslag i lacrosse
Norges kvinnelandslag i lacrosse, styrt av Norges Amerikanske Idretters Forbund, er landslaget som representerer Norge i internasjonal lacrosse for kvinner.
Historikk
Landslaget ble opprettet i januar 2015, etter en rekke try-outs i november 2014, hvor et lag bestående av 30 spillere ble plukket ut.
So Far So Good
So Far So Good er et samlealbum fra den canadiske rockartisten Bryan Adams, utgitt i 1993.
FRELIMO
Frente de Libertação de Moçambique («Mosambiks frigjøringsfront», forkortet FRELIMO) er et politisk parti som har styrt Mosambik siden uavhengigheten i 1975. Dets maktgrunnlag stammer fra den etniske minoritetsgruppen shangaan.
Uavhengighetskrigen (1962-1975)
FRELIMO ble grunnlagt i Dar-es-Salaam, Tanzania, den 25. juni 1962 da tre regionalt baserte nasjonalistorganisasjoner, Mosambiks afrikanske nasjonale union (MANU), Mosambiks nasjonale demokratiske union (UDENAMO) og Uavhengige Mosambiks najonsale afrikanske union (UNAMI) slo seg sammen til en bredere basert geriljabevegelse. Under lederskapet til Eduardo Mandlane, valgt president av den nydannede frigjøringsfronten, satte FRELIMO opp sitt hovedkvarter i 1963 utenfor Mosambik i Dar-es-Salaam og kjempet for uavhengighet fra Portugals kolonimakt. I 1969 ble Mondlane myrdet i et bombeattentat. Etter oppdagelsen av Gladios hemmelige «stay-behind» NATO-avdeling i 1990, ble det oppdaget at Aginter Press, Portugals gren av Gladio, hadde vært direkte involvert i attentatet på FRELIMOs leder.
FRELIMO kontrollerte nesten hele den nordlige regionen av landet innen 1964. I de tidlige 70-årene, hadde FRELIMOs 7000 mann sterke geriljastyrke tilkjempet seg kontroll over store deler av de sentrale og nordlige delene av landet fra portugisiske autoriteter og kjempet mot en portugisisk styrke på rundt 60 000 mann. I 1975, etter nellikrevolusjonen i april 1974, fremforhandlet Portugal og FRELIMO Mosambiks uavhengighet som trådte i kraft juni samme år. FRELIMO etablerte så et ettpartistyre basert på marxistiske prinsipper med Samora Machel som president. Den nye regjeringen fikk diplomatisk og noe militær støtte fra Cuba og Sovjetunionen.
Borgerkrig (1975–1992)
Den nye regjeringen ble opptatt med en borgerkrig mot en antikommunistisk politisk fraksjon kjent som RENAMO sponset av apartheid-regjeringene i Rhodesia og Sør-Afrika. Fredsavtalen i Roma som satte punktum for borgerkrigen ble ikke signert før i 1992. I de senere år ene fikk FRELIMO aktiv støtte fra Margaret Thatchers regjering i Storbritannia, noe som reflekterte FRELIMOs bevegelse mot sosialdemokrati. Mosambik ble også medlem av Samveldet.
Etter Machels død i 1986, i et mistenkelig flykrasj, begynte Joaquim Chissano å lede både partiet og staten. Til tross for sin utdannelse i østblokklandene, kjørte ikke Chissano en hard marxistisk linje og oppfordret til demokrati og flerpartivalg som i 1994 gjorde slutt på ettpartistyret.
Fra 1990-årene til i dag
I valget sent i 1999, ble president Chissano gjenvalgt med 52,3% av stemmene, og FRELIMO sikret 133 av 250 parlamentsseter. På grunn av massejuks og flere tilfeller av korrupsjon, har Chissanos regjering møtt bred kritikk.
Partiet valgte derfor Armando Guebuza som sin kandidat i presidentvalget 1.–2. desember 2004 hvor han vant en forventet seier med rundt 60% av stemmene. I det siste forsamlingsvalget samme dato vant partiet 62,0% av stemmene og 160 av 250 seter. RENAMO og noen andre opposisjonspartier hevdet at det var blitt foretatt valgjuks og forkastet resultatet. Disse kravene ble støttet av internasjonale observatører (blant andre EUs observasjonsutsending og Carter-senteret) til valgene som kritiserte at den nasjonale valgkommisjonen (CNE) ikke klarte å gjennomføre rettferdige og oversiktlige valg. De ramset opp en hel rekke av mangler ved valgautoritetene som det styrende partiet FRELIMO trakk nytte av. Men valgenes mangler har antagelig ikke (også ifølge EUs observatører) forandret det endelige resultatet i presidentvalget. Distribueringen av seter i parlamentet blant partiene ville derimot ha vært annerledes, RENAMO ville antagelig ha mistet noen seter til FRELIMO.
Mosambiks nasjonalsang fra 1975 til 1992 var Viva, Viva a FRELIMO («Lenge leve FRELIMO»). Melodien har man beholdt, men teksten er forandret for å reflektere overgangen til flerpartistyre.
Jul i Valhall
Den ble i Norge vist på TV 2 i 2006.
Handlingsreferat
Historien begynner med at Sofie (spilt av Laura Buhl) blir fortalt av sin alenemor Tove (spilt av Ann Eleonora Jørgensen) at de må flytte til Singapore innen slutten av desember, på grunn av jobben hennes, og for hennes nye sjef Mr. Tong. Frem til flyttingen må de bo hos Ragnhild, moren til Tove og Sofies bestemor, frem til de skal flytte til Singapore fordi Tove allerede har solgt deres egen leilighet. Sofie er dyster fordi hun ikke ønsker å flytte til Singapore, og fordi hun flere ganger har måttet flytte rundt i verden på grunn av Toves jobb. Når de kommer til Ragnhilds hjem på en høyde kalt «Lokis Hill» oppdager de at loftet blir leid ut til en mann ved navn Asbjørn (spilt av Troels Lyby) som er alenefar. Han har to barn som heter Jonas (spilt av Lukas Thorsteinsson) og Emma. Sofie og Jonas blir veldig fort nære venner, Men Tove og Asbjørn har flere problemer og fiendskap mellom hverandre, fordi personlighetene deres er veldig forskjellige.
Jonas og Emma går på skolen dagen etter. Men Sofie later som hun har blitt syk slik at hun kan bli hjemme, og kan utforske litt mer. Hun lykkes med å narre Tove, som lar henne bli hjemme. Så går Sofie tilbake til dolmen hun fant, og kryper inn. Inne ser hun en stor stein-slange som dekorerer veggen, og midt i hulen ser hun en mann med langt hår og skjegg lenket fast. Han sover tilsynelatende, øynene hans er lukket og han snorker. Men han våkner plutselig, og blir overrasket over å se en person. Han presenterer seg selv som den norrøne guden Loke, og ber Sofie om å løslate ham. Sofie blir redd og løper hjem igjen, mens Loke roper etter henne for å få henne til å komme tilbake. Når Jonas kommer hjem fra skolen, merker han at Sofie har gjørme på klærne, og forstår at hun har vært ute og lekt - i stedet for å ligge syk inne. Dagen etter drar Sofie tilbake til dolmen, for å se Loke igjen. Loke tilbyr å gi henne muligheten til å fortrylle andre. Sofie ønsker seg en trolldom for å helbrede Emmas syke kanin. Sofie løsner en av Lokis armer, og han lager en trolldom til henne - og kaninen blir helbredet.
Men Jonas oppdager dette, og blir nysgjerrig på hvor Sofie egentlig har vært. Han konfronterer henne, og hun forteller ham om Loke. De samler sammen noen varer for å bringe til Loke, inkludert en barberhøvel, litt herreundertøy (begge tilhørende Asbjørn) og noen sakser. Dagen etter tar Sofie med seg Jonas for å møte Loke, og Jonas hjelper Loke med å barbere ansiktet hans. Sofie ønsker ikke å løsne noen av båndene som holder Loke fast, men Jonas lar seg friste av de magiske trolldommene Loke har å tilby. Så han vender tilbake senere, uten Sofie. Der lager Loke en trolldom til ham, som vil få faren hans til å ombestemme seg angående teknologi - slik at de endelig kan skaffe seg en TV, i bytte mot at Jonas frigjør Lokis andre arm. Lokis trolldom fungerer: Asbjørn kjøper umiddelbart en stor TV, og Jonas forteller Sofie om avtalen han gjorde med Loke.
Sofie innser at hun kunne få Loke til å lage en trolldom som ville hindre henne fra å måtte flytte til Singapore. Loke sier at dette ville være en enkel trollformel for ham å lage, men hun ville måtte løsne det siste båndet som holder ham fanget. Sofie begynner å gjøre dette, men bestemmer seg og løper tilbake til huset. Han går igjen til Loke uten at Sofie vet det, og forteller Loke at han er villig til å løsne ham i bytte mot trolldommen han hadde laget til Sofie. Imidlertid viser ikke Tove noen tegn til at hun skal fortsette å bo i Danmark, og viser dem et fotografi av hotellet i Singapore de skal bo ved. Sofie blir opprørt på Jonas, fordi han lot seg narre så lett. De to går tilbake for å se om Loke fremdeles er der, men det er han ikke. Mens de står der, begynner en tung snø å falle. Tilbake ved huset kommenterer Ragnhild at snøen er så tung at det nesten er som Fimbulvinter. Hun forteller barna at Fimbulwinter er er tegn på at Ragnarok snart kommer til å bryte løs, som hun beskriver som en kamp hvor alle mennesker, guder og kjemper kommer til å dø.
Men, legger hun til, dette kommer ikke før Loke har blitt frigjort fra lenkene sine. Dette gjør Jonas og Sofie veldig bekymret, fordi de vet at Loke virkelig har blitt frigjort. Sofie og Jonas forsøker å legge planer for hvordan de kan stoppe Loke, og dermed forhindre Ragnarok. De oppdager da en tunnel bak stein-slangen som fører dem til Åsgard. De spør de andre gudene om Loke, men ingen av dem ønsker å snakke om ham. Jonas og Sofie forteller ikke at Loke har unnsluppet. De tror at Loke kanskje gjemmer se i Hel, landet til gudinnen Hel. Der møter de Hel og Balder. Kort tid senere reiser imidlertid Loke til Utgard, for å bekrefte Ragnarok-planene med giganten Thrym. Gudene nekter å fortelle Sofie og Jonas hvordan de kan komme seg dit, men barna klarer å narre Heimdall til å fortelle dem hvordan de skal komme seg til Utgard.
De oppdager at Loke fremdeles trenger en siste ting, før han endelig kan starte Ragnarok. Gudene forteller dem at Loke ikke kan starte Ragnarok uten Fenrisulven. Sofie og Jonas finner ut at bestemorens hund, Snifer, faktisk er Fenris. De skynder seg hjem for å få tak i hunden. Men Loke kommer dit først, og han tar med seg Snifer før barna kommer hjem. Tilbake i Utgard bestemmer Thrym seg for at han ikke trenger Loke lenger, ettersom han allerede har Fenrisulven - og Fimbulvinteren er godt i gang. Han og Loke hadde opprinnelig blitt enige om at Loke skulle styre Asgard, og Thrym skulle styre Jotunheim. Thrym sier nå at han har tenkt å kontrollere både Asgard og Jotunheim selv. Loke bestemmer seg for at det ikke er verdt det å kjempe mot sin egen familie lenger, begynner å angre på å ha startet Ragnarok. Han flykter derfor til Midgard.
Tilbake til Midgard møtes Loke, Sofie og Jonas. De bestemmer seg for å samarbeide med hverandre, i håp om å stoppe Ragnarok. Jonas og Sofie oppdager at hvis en del av profetien til Ragnarok blir brutt eller forhindret, så kommer hele profetien til å mislykkes. Men hvis alle betingelsene i profetien blir oppfylt, kommer Ragnarok til å være ustoppelig. De bestemmer seg for at de skal få minst en av gudene til å tilgi Loke, fordi en av betingelsene i profetien er at ingen av gudene kommer til å tilgi ham. De forkler Loke som Sofies bestemor, og tar ham med seg til Asgard for å søke tilgivelse. Men alle gudene nekter å tilgi Loke. Odin kjenner lett igjen Loke gjennom forkledningen, og pågriper ham. Jonas og Sofie vender tilbake til Midgard. De er i ferd med å gi opp håpet, når de husker at en av gudene ikke var i Asgard: Balder. Tiden begynner å bli knapp, men de kommer seg til Hel og Balder sier at han gjerne vil tilgi Loke. Dermed unngås Ragnarok før noen av gudene blir skadet. Odin, etter å ha sett sin elskede sønn Balder tilgi Loke, går endelig med på å tilgi Loke han også.
Gudene feirer deretter julen sent, fordi Fimbulwinter hadde presset vintersolverv tilbake. Tilbake hjemme hos Ragnhild klarer ikke Sofie å nyte julemiddagen sin, fordi hun hele tiden tenker på flyttingen til Singapore. De hører en drosje komme utenfor huset, så Sofie og Tove går ut. Imidlertid er sjåføren faktisk Loke i forkledning. Loke bestemte seg for at han skyldte Sofie en tjeneste fordi hun hadde hjulpet ham, så han får Tove til å si opp jobben hennes - for å heller bli værende hos Asbjørn. Dermed slipper Sofie og Tove å reise til Singapore. Jonas og Sofie gleder seg for at de kan fortsette å være venner, og Asbjørn er glad for at Tove blir værende hos ham.
Maicon Douglas Sisenando
Han debuterte for det brasilianske herrelandslaget mot den 16. august 2006.
I 2010 fikk Sisenando prisen Samba d'Or og har tidligere spilt for klubbene Cruzeiro, Monaco, Inter og Manchester City. Som landslagsspiller var Maicon i den brasilianske troppen til VM i fotball 2010 i Sør-Afrika og igjen i VM 2014 på hjemmebane i Brasil.
Masako Ishida
Ishida debuterte i verdenscupen i langrenn den 7. mars 2001 på sprinten i Oslo. Hun tok sine første verdenscuppoeng ved å bli nummer 29 på 10 km klassisk i Kuusamo den 28. november 2003. Hun deltok i OL i Torino i 2006, og tok 12.-plass på stafetten, 31.-plass på stafetten og 35.-plass på 15 km dobbel jaktstart. Ishida har deltatt i alle verdensmesterskap siden VM i Val di Fiemme i 2003, og hennes klart beste mesterskap var VM i Liberec i 2009. Da tok hun åttendeplass på 10 km klassisk, og sjuendeplass på stafetten og fjerdeplass på sprintstafetten, sammen med Madoka Natsumi.
Hun tok sin første pallplassering i sesongen 2008/09, en tredjeplass på 30 km klassisk, fellesstart i Oslo. Samme sesong ble hun nummer 23 i distansecupen og 33 i verdenscupen sammenlagt. Hun vant La Diagonela 2015.
Under Vinter-OL 2022 i Beijing, ble hun nummer 27 på 10 kilometer klassisk intervallstart.
Jeremy Abbott (kunstløper)
Jeremy Abbott (født 5. juni 1985 i Aspen i Colorado) er en amerikansk tidligere kunstløper.
Folkerettdommer
Folkerettdommer er betegnelsen på en dommer som sitter som dommer ved Den internasjonale domstolen i Haag. Det er den høyeste ære juridisk sett for en jurist å sitte som folkerettsdommer ved den internasjonale domstolen i Haag som er den høyeste rangerte domstolen i verden.
Jeremy Abbott (kunstløper)
Fra 2005/06-sesongen konkurrerte han internasjonalt i seniorsammenheng. Han er amerikansk mester både i 2009, 2010, 2012 og 2014 og representerte USA i Vinter-OL i 2010 og i 2014. Han vant olympisk bronse i lagkonkurransen i 2014 der han representerte USA i kortprogrammet.
Folkerettdommer
Bare to nordmenn har sittet i Haag:
Jeremy Abbott (kunstløper)
Han la opp som aktiv utøver i 2017.
Liste over kommuner i delstaten Hidalgo
Den meksikanske delstaten Hidalgo består av 84 kommuner (municipios):
Effie Gray
Forholdet mellom Ruskin og Millais
Effie Grey ble født i Perth i Skottland og levde i Bowerswell i det samme huset hvor Ruskins bestefar hadde begått selvmord. Hennes familie kjente Ruskins far som oppmuntret dem til å bli gift. I 1842 skrev Ruskin en roman med fantastiske trekk, The King of the Golden River, for Effie. Etter at de ble gift reiste de til Venezia hvor Ruskin gjorde bakgrunnstudier for sin bok The Stones of Venice. Deres ulike gemytt kom snart til å skape problemer da Effie etter hvert begynte å føle seg undertrykt av Ruskins dogmatiske personlighet.
Lampung
Lampung er en av Indonesias provinser. Den ligger helt sør på øya Sumatra, og grenser til provinsene Bengkulu og Sør-Sumatra.
Befolkningen ble i 2005 beregnet til 7 160 000.
Effie Gray
Forholdet mellom Ruskin og Millais
Da hun møtte den engelske kunstmaleren John Everett Millais fem år senere var Effie fortsatt en jomfru ettersom Ruskin vedvarende hadde utsatt å fullbyrde ekteskapet. Ruskin var en støttespiller for pre-rafaelittene og Millais ble en nær venn av ekteparet. Effie ble modell for maleren og hun poserte for hans maleri The Order of Release som hadde et motiv fra Skottlands historie: den lojale hustruen til skotsk opprører som har sikret ham løslatelse fra fengselet. I løpet av de lange dagene som modell ble Effie stadig mer knyttet til Millais, også da han fulgte ekteparet Ruskin på en reise til Skottland hvor han skulle male Ruskins portrett etter kritikerens kunstneriske prinsipper. I løpet av den tiden de tilbrakte i Brig o'Turk i Trossach forsto Effie og John Millais at de ikke kunne slippe unna den dragningen de følte for hverandre.
Effie forlot Ruskin og søkte om at ekteskapet skulle bli annullert grunnet at det aldri var blitt fullbyrdet, og skilsmissen skapte en betydelig offentlig skandale. I 1855, etter at hennes ekteskap med Ruskin var blitt avsluttet, ble Effie og John Millais gift. I løpet av hennes nye ekteskap fødte hun hele åtte barn. Hun poserte også for en rekke av hans verker, mest betydningsfullt kanskje hans Peace Concluded (1856) som idealiserer henne som et ikon for skjønnhet og fruktbarhet.
Lampung
Provinshovedstad for Lampung er Bandar Lampung, med 800 400 innbyggere.
Effie Gray
Effies innflytelse på Millais
Etter at Millais ble gift begynte han å male i en langt bredere stil, noe kritikeren Ruskin fordømte som «en katastrofe». Ekteskapet hadde gitt ham en større familie å underholde, og det er påstått at Effie oppmuntret ham til å skape mer populære arbeider for å få større finansielle inntekter og for opprettholde hennes hektiske sosiale liv. Det er dog ingen bevis for at Effie bevisst presset ham til å gjøre så, skjønt hun var en effektiv bestyrer av hans karriere og samarbeidet ofte med ham i valget av maleriske emner.
Lampung
Andre større byer er:
Effie Gray
Effies innflytelse på Millais
Effies dagbøker forteller at hun satte sin ektemanns arbeid svært høyt og hans arbeid er fortsatt innenfor de pre-rafaelittiske stiltrekk selv flere år etter at han ble gift. Likevel oppga Millais etter hvert det pre-rafaelittiske besettelse på detaljer og begynte å male i en løsere stil, noe som gjorde ham i stand til å male flere bilder på kortere tid.
Mange har blitt inspirert av hans familieliv med Effie og ofte benyttet hans barn og barnebarn som modeller.
Senere liv
Annulleringen av ekteskapet med Ruskin stengte Effie ute fra en del av det sosiale livet. Det var ikke tillatt for henne å være tilstede i dronningens nærvær. Om dronningen var invitert ble hun utelatt. Tidligere hadde hun vært svært sosialt aktiv og dette plagde henne. Da Millais var døende tillot dronningen å løsne på forbudet, men hun døde selv kun noen få måneder etter sin ektemann. Hun ble begravd i kirkegården i Kinnoull i Perth som er avbildet i Millais' maleri The Vale of Rest.
Effie i drama og litteraturen
Effies ekteskap til Ruskin og hennes kjærlighet Millais har blitt dramatisert ved flere tilfeller:
Luftambulansetjenesten
Luftambulansetjenesten HF, tidligere Helseforetakenes Nasjonale Luftambulansetjeneste ANS, er et helseforetak eiet av Norges fire regionale helseforetak. Helseforetaket har ansvar for den flyoperative delen av ambulansetjenesten i Norge og er primær kundekontakt for transportdelen. Helseforetaket kjøper tjenestene fra kommersielle aktører og Justis- og beredskapsdepartementet (Redningshelikoptertjenesten). Helseforetakene har ansvaret for helsepersonellbemanningen.
Luftambulansetjenesten HF har hovedkontor i Bodø og ble stiftet i 2004 under navnet Helseforetakenes Nasjonale Luftambulansetjeneste ANS. Selskapet ble omdannet til et helseforetak i 2017.
I 2016 består tjenesten av tretten ambulansehelikoptre som flyr fra tolv baser, og ni ambulansefly fra syv baser. Sea King redningshelikoptre operert av 330 skvadron benyttes også til luftambulanseoppdrag, men har redningstjeneste som sin prioriterte oppgave.
Innleide operatører
Airlift hadde kontrakt med Rikstrygdeverket om luftambulanseflyging med helikopter fram til 2002 da Norsk Luftambulanse tok over denne delen av operasjonene. Lufttransport FW er den andre operatøren. Selskapet opererer 11 ambulansefly (Beech King Air 200) og fire helikoptre (AgustaWestland AW139).
Babcock Scandinavian AirAmbulance, som i 2023 skiftet navn til Avincis Aviation, ble tildelt kontrakt på drift av ambulansefly fra 1. juli 2019 med varighet til 2025 og mulighet for forlengelse til 2030. Ti Beechcraft 250 og ett Cessna Citation Latitude skal opereres fra syv baser i Norge på oppdrag for Luftambulansetjenesten HF.
Anthology (Bryan Adams-album)
Anthology er et samlealbum fra den canadiske rockartisten Bryan Adams, utgitt i 2005.
Lars Bastrup
Lars Bastrup Jørgensen (født 31. juli 1955) er en tidligere dansk profesjonell fotballspiller. Han fikk 30 A-landskamper for og scoret 10 mål. Han ble kåret til Årets fotballspiller i Danmark i 1980.
Klubbkarriere
Bastrup dannet spisspar med Horst Hrubesch på 1980-tallets sterke HSV-lag, der også store profiler som Uli Stein og Felix Magath. Laget vant to tyske mesterskap i Bundesliga i 1982 og 1983. I 1983 vant han dessuten UEFA Champions League med samme klubb etter å ha slått Juventus 1-0 i finalen.
Nettopp nå
Nettopp nå er et norsk aktualitets- og underholdningsprogram som ble sendt direkte på TV 2 sommeren 2003 og sommeren 2004. Programmet hadde som mål å speile det som skjedde om sommeren i Norge. Det serverte nyheter, sport, kultur og underholdning. Første sesong ble ledet av Christine Korme som sendte fra Kirkeristen i Oslo. Sommeren etter ble det ledet av Frithjof Wilborn som hadde med seg reporterne Guri Solberg og Kjetil Sviland. I denne runden reiste de rundt i Sør-Norge med den 92 fot store seilskuta Eileen II og la til kai ved utvalgte byer for å holde en direktesending ombord.
Nettopp nå ble av mange regnet som TV 2s svar på NRKs Sommeråpent. Programmet gikk mandag til torsdag.
Første uke hadde et seersnitt på 245 000, mens første uke i andre sesong hadde et seersnitt på 328 000.
Kekchi
Kekchi (q'eqchi') er et mayisk språk som snakkes av ca. 500 000 mennesker i Guatemala og Belize.
Kekchi har to hoveddialekter: en som snakkes i Cobán i Alta Verapaz og en som snakkes i de øvrige områdene.
Psiloderes
Psiloderes er en slekt av biller i delgruppen (underfamilien) blærebiller i familiegruppen børstebiller.
Systematisk inndeling
Psiloderes har 1 art i Europa, mens det ytterligere finnes én art til. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Jacques Boulenger
Marcel Jacques Boulenger (9. mai 1873 – 21. mai 1932) var en fransk forfatter og olympisk fekter.
Forfatter
Som forfatter er mest kjent for sine pastisjeer og «selvbiografier» til fiktive personer. Den mest kjente av disse selvbiografiene er Souvenirs du marquis de Floranges (1811-1834).